РЕПУБЛИКА СРБИЈА

НАРОДНА СКУПШТИНА

Одбор за привреду, регионални развој,

трговину, туризам и енергетику

10 Број 06-2/124-20

4. фебруар 2021. године

Б е о г р а д

З А П И С Н И К

ПРВЕ СЕДНИЦЕ ОДБОРА ЗА ПРИВРЕДУ, РЕГИОНАЛНИ РАЗВОЈ, ТРГОВИНУ, ТУРИЗАМ И ЕНЕРГЕТИКУ, ОДРЖАНЕ 26. ОКТОБРА 2020. ГОДИНЕ И 3. ФЕБРУАРА 2021. ГОДИНЕ

Седница је почела 26. октобра у 12,00 часова.

Седницом је председавао народни посланик Тихомир Петковић, најстарији присутан члан Одбора.

Поред председавајућег, седници су присуствовали чланови Одбора: Верољуб Арсић, Александра Томић, Оливера Недељковић, Снежана Петровић, Ана Белоица, Снежана Пауновић, Јасмина Каранац, Весна Стамболић, Наташа Љубишић, Зоран Томић и Ивана Поповић.

Седници су присуствовали заменици одсутних чланова Одбора: Славенко Унковић (заменик члана Одбора Марије Јовановић), Угљеша Марковић (заменик члана Одбора Новице Тончева), Гојко Палалић (заменик члана Одбора Драгомира Карића) иАлександра Чамагић(заменик члана Одбора Радомир Дмитровић).

Седници су присуствовали и заменици присутних чланова Одбора: Јанко Лангура, Ненад Крстић и Соња Влаховић.

Седници није присуствовао члан Одбора Крсто Јањушевић, нити његов заменик.

Председавајући је констатовао да је у складу са чланом 25. став 3. Пословника Народне скупштине утврђен следећи

Д н е в н и р е д

1. Избор председника Одбора;

2. Избор заменика председника Одбора.

Прва тачка дневног реда - **Избор председника Одбора**

На предлог др Александре Томић, Одбор је једногласно изабрао Верољуба Арсића за председника Одбора.

Верољуб Арсић се захвалио на избору. Обавестио је да се седница прекида и да ће о датуму и времену наставка седнице благовремено обавестити Одбор.

Седница је прекинута у 12,10 часова.

\*

\* \*

Седница је настављена 3. фебруара 2021. године у 13,05 часова.

Седницом је председавао Верољуб Арсић, председник Одбора.

Поред председавајућег, седници су присуствовали чланови Одбора: Александра Томић, Драгомир Карић, Тихомир Петковић, Весна Стамболић, Снежана Петровић, Наташа Љубишић, Зоран Томић, Ивана Поповић, Ана Белоица, Снежана Пауновић и Војислав Вујић. Седници су присуствовали заменици одсутних чланова Одбора: Бранимир Јовановић (заменик члана Одбора Јасмине Каранац), Адријана Пуповац (заменик члана Одбора Оливере Недељковић) и Мина Китановић (заменик члана Одбора Илије Животића).

Седници нису пристуствовали чланови Одбора Крсто Јањушевић и Угљеша Марковић, нити њихови заменици.

Седници је присуствовао и народни посланик Јанко Лангура, заменик присутног члана Одбора Весне Стамболић.

Одбор је наставио рад по другој тачки утврђеног дневног реда.

Друга тачка дневног реда - **Избор заменика председника Одбора**

На предлог др Александре Томић, Одбор је једногласно изабрао народног посланика Илију Животића за заменика председника Одбора.

Седница је закључена у 13 часова и 10 минута.

Седница је преношена у live stream-у и тонски снимана, а видео запис се налази на интернет страници Народне скупштине.

СЕКРЕТАР ПРЕДСЕДНИК

Александра Балаћ Верољуб Арсић